rejauldu/bengali-wikipedia huggingface dataset:
মসজিদ-ই-আলা (যাকে জামে মসজিদও বলা হয়) কর্ণাটকের মান্দ্য জেলার শ্রীরাঙ্গাপাটনার দুর্গের অভ্যন্তরে অবস্থিত একটি মসজিদ। এটি টিপু সুলতানের শাসনামল ১৭৮৬-৮৭ সালে নির্মিত হয়েছিল। মসজিদটি বেঙ্গালুরু গেটের নিকটে অবস্থিত এবং এর দুটি মিনার রয়েছে। মসজিদটি একটি উন্নত প্ল্যাটফর্মের উপরে নির্মিত।   ইতিহাস  বাম|থাম্ব|250x250পিক্সেল| মসজিদের ভিতরে মাদ্রাসা শ্রীরাঙ্গপাটনার দূর্গটি বিজয়নগর সাম্রাজ্যের একজন শাসক তিম্মনা নায়ক দ্বারা ১৪৫৪ খ্রিস্টাব্দে নির্মিত হয়েছিল বলে মনে করা হয়।ওয়োডিয়াররা ১৪৯৯ সালে, আরকোটের নবাব, পেশওয়াস এবং মারাঠারা পরবর্তীকালে দূর্গটির দখল নিয়েছিলেন।  কৃষ্ণরাজ ওয়াজেয়ারের শাসনামলে (১৭৩৪-৬৬) রাজ্যটি একটি শক্তিশালী সামরিক বাহিনীতে পরিণত হয় এবং টিপু সুলতানের পিতা সামরিক জেনারেল হায়দার আলীর নিয়ন্ত্রণে আসে। হায়দার আলী ছিলেন টিপু সুলতানের পিতা। ১৭৮২ খ্রিস্টাব্দে হায়দার আলীর পুত্র টিপু সুলতান দূর্গের রাজত্ব গ্রহণ করেছিলেন এবং দুর্গ পুন:নির্মাণ করেছিলেন। টিপু সুলতান বহুবার ব্রিটিশ বাহিনীর আক্রমণের স্বীকার হয়েছিলেন।  টিপু সুলতান তাঁর বাড়ীর  নিকটেই ১৭৮৬-৮৭ সালে মসজিদটি নির্মাণ করেছিলেন।  বেশ কয়েকটি ব্যর্থ চেষ্টার পরে কর্নেল ওয়েলেসির নেতৃত্বে ব্রিটিশ বাহিনী ১৭৯৯ সালের ৪ মে আক্রমণ চালায়। এই বাহিনীতে ২,৪৯৪ জন ব্রিটিশ অফিসার এবং ১ লক্ষ মারাঠা অশ্বারোহী ও নিজামস সৈন্য ছিল প্রায় আড়াই লাখ। দুর্গের সৈন্য ছিল প্রায় ২০ হাজার সেনা যারা সংঘবদ্ধ ও সাহসিকতার সাথে লড়াই করেছিল। যদি বিশ্বাসঘাতক মন্ত্রীদ্বয় পূর্নিয় এবং মীর সাদেক না হত তারা সফলভাবে আক্রমণকারীদের হটিয়ে দিতে পারতো। বিশ্বাসঘাতক মন্ত্রীরা গান পাউডারের সাথে গোবর এবং পানি মিশ্রণ করে দিয়েছিলেন যার কারণে  টিপু সুলতান যুদ্ধে মারা গিয়েছিল এবং ইংরেজরা ওয়াদেয়ার রানির সাথে চুক্তি করতে সক্ষম হয়।    স্থাপত্য  মসজিদে দুটি লম্বা মিনার রয়েছে যা তিনটি অষ্টভুজ দ্বারা পৃথক করা হয়েছে। গ্যালারিযুক্ত বারান্দা রয়েছে যা মিনারের প্রতিটি স্তরকে আলাদা করে দেয়। মিনারগুলির শীর্ষে শালগম আকৃতির গম্বুজ রয়েছে। মসজিদের অভ্যন্তরে একটি বিশাল আয়তক্ষেত্রাকার প্রার্থনা হল রয়েছে যাতে সমতল ছাদটি বানানো তোরণ দ্বারা আচ্ছাদিত। মিনারগুলিতে পাশাপাশি রয়েছে খোলা খিলান এবং দেয়ালগুলো আয়তক্ষেত্র আকারের।   মসজিদে দুটি বৈশিষ্ট্য রয়েছে। অন্যান্য মসজিদের মতো এটির গম্বুজ নেই। বিশ শতকের গোড়ার দিকের একটি পুরানো ঘড়ি এই মসজিদে স্থাপন করা আছে।  একটি একটি মাদরাসা এই মসজিদ থেকে পরিচালিত হয়, যেখানে ইসলামী শিক্ষা দেওয়া হয়।   তথ্যসূত্র    বহিঃসংযোগ        বিষয়শ্রেণী:১৭৮৭-এ সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কর্ণাটকের মসজিদ বিষয়শ্রেণী:মসজিদ স্থাপত্য বিষয়শ্রেণী:ইসলামি সভ্যতা বিষয়শ্রেণী:১৭৮৭-এ ভারতে প্রতিষ্ঠিত
বুলবুল শাহ (আরবি লিপি: بلبل شاه) সোহরাওয়ার্দী তরীকার চৌদ্দ শতকের তুর্কিস্তানি সুফি ছিলেন। তিনি কাশ্মীরের রাজা, রিঞ্চন শাহকে আমন্ত্রিণ ও ইসলামে রূপান্তরিত করে কাশ্মীরের সাথে ইসলামের পরিচয় করে দিয়েছিলেন।  তিনি  সোহরাওয়ার্দী তরীকার ছিলেন এবং তাঁর পরামর্শদাতা ছিলেন মীর সৈয়দ নিয়ামতউল্লাহ, যিনি তাকে কাশ্মীরে ইসলামিক মিশনারী আন্দোলন চালিয়ে যাওয়ার নির্দেশ দিয়েছিলেন। তিনি প্রথমে ১২৮৬ সালে কাশ্মীরে এসেছিলেন, দ্বিতীয়ত ১৩২০ সালে তার অনুসারির সংখ্যা প্রায় ১০০০ হয়েছিল। শাহ আছর -উল-আবরার এবং রাফি- উদ- দ্বীন নওয়াদির-উল-আখবারে বাবা দাউদ মিশকতি তার উল্লেখ আছে।    মাজার  ঝিলম নদীর উপর তাঁর সমাধিস্থলের উপরে একটি মাজার তৈরি করা হয়েছে যা প্রকৃতপক্ষে একটি ল্যাঙ্গার, বা একটি সম্প্রদায় আলোচনা ঘর এটি। ২০১১ সালে ভারতের প্রত্নতাত্ত্বিক সমীক্ষা (এএসআই) হাই কোর্ট প্রস্তাবকে মেনে নেওয়ার আদেশ দেওয়ার পরেও এটিকে জাতীয় স্মৃতিসৌধ করার প্রস্তাব প্রত্যাখ্যান করেছিল। আবেদনকারী জিএ লোন সরকারী উত্তরদাতাদের বিরুদ্ধে অবমাননার অভিযোগ করেছিলেন। হাইকোর্ট জম্মু ও কাশ্মীরের মুখ্য সচিব, পরিচালক, আর্কাইভস এবং অন্যদের একটি সম্মতিতে রিপোর্ট দাখিলের নির্দেশ দিয়েছেন।   থাম্ব|বুলবুল শাহের মাজারের ছবি   তথ্যসূত্র   বিষয়শ্রেণী:মাজার বিষয়শ্রেণী:মুসলিম ধর্ম প্রচারক বিষয়শ্রেণী:কাশ্মীরের ইতিহাস বিষয়শ্রেণী:সুফিবাদ
এ এস এম আব্দুল হালিম একজন বাংলাদেশি সাবেক সরকারি কর্মকর্তা ও রাজনীতিবিদ যিনি কৃষি মন্ত্রণালয় ও মন্ত্রিপরিষদ সচিব ছিলেন। তিনি ২০০৫ হতে ২০০৬ সাল পর্যন্ত গণপ্রজাতন্ত্রী বাংলাদেশ সরকারের মন্ত্রিপরিষদ সচিব হিসেবে দায়িত্ব পালন করেন। মন্ত্রিপরিষদ বিভাগে যোগদানের পূর্বে তিনি পাট মন্ত্রণালয়, কৃষি মন্ত্রণালয় এবং তদানীন্তন সংস্থাপন মন্ত্রণালয়ের (বর্তমানে জনপ্রশাসন মন্ত্রণালয়) সচিব হিসেবেও দায়িত্ব পালন করেছেন।   প্রারম্ভিক জীবন  জনাব এ. এস. এম. আব্দুল হালিম ১৯৪৮ সালের ০১ জানুয়ারি জামালপুর জেলার ইসলামপুরে এক সম্ভ্রান্ত মুসলিম পরিবারে জন্মগ্রহণ করেন। তিনি ঢাকা বিশ্ববিদ্যালয়ের বাণিজ্য অনুষদ থেকে স্নাতক ও স্নাতকোত্তর এবং ইংল্যান্ডের বার্মিংহাম ইউনিভার্সিটি থেকে ডেভেলপমেন্ট স্টাডিজ-এ উচ্চতর ডিগ্রি অর্জন করেন।   কর্মজীবন  এ এস এম আব্দুল হালিম বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন। তিনি কৃষি মন্ত্রণালয় ও মন্ত্রিপরিষদ সচিব ছিলেন।  তিনি দেশের অভ্যন্তরে অনেক প্রশিক্ষণ/সভা/সেমিনারে অংশগ্রহণের পাশাপাশি ভারতের হায়দরাবাদ ও ইন্দোনেশিয়ায় প্রশাসনিক প্রশিক্ষণে অংশগ্রহণ করেন। বর্ণাঢ্য চাকরি জীবনে জনাব এ. এস. এম. আব্দুল হালিম জেনেভায় World Health Organization আন্তর্জাতিক সম্মেলনে অংশগ্রহণসহ এশিয়া, ইউরোপ ও আমেরিকায় অনুষ্ঠিত বিভিন্ন সরকারি সফরে নেতৃত্ব দিয়েছেন। জনাব এ. এস. এম. আব্দুল হালিম তাঁর পেশা জীবনে মার্কিন যুক্তরাষ্ট্র, চীন, ভারত, মেক্সিকো, ব্রাজিল, বেলজিয়াম, মালয়েশিয়া, থাইল্যান্ড, মঙ্গোলিয়া, পাকিস্তান, ইরান, ইরাকে সরকারি সফর/ পরিদর্শন করেছেন।  জনাব এ. এস. এম. আব্দুল হালিম ০৯ সেপ্টেম্বর ২০২৪  তারিখে বাংলাদেশ হাউজ বিল্ডিং ফাইনান্স কর্পোরেশন (বিএইচবিএফসি) এর পরিচালনা পর্ষদের পরিচালক ও চেয়ারম্যান হিসেবে যোগদান করেছেন।   রাজনৈতিক জীবন  আব্দুল হালিম বিএনপি চেয়ারপার্সনের উপদেষ্টা ও ইসলামপুর উপজেলা বিএনপির সাবেক সভাপতি। তিনি একাদশ জাতীয় সংসদ নির্বাচনে জামালপুর-২ আসনে বিএনপির মনোনীত প্রার্থী ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জামালপুর জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশের মন্ত্রিপরিষদ সচিব
হেপাটাইটিস এ (পূর্বে সংক্রামক হেপাটাইটিস নামে পরিচিত ছিল) হল হেপাটাইটিস এ ভাইরাসের (HAV) কারণে  হওয়া যকৃতের একটি তীব্র সংক্রামক রোগ। অনেক ক্ষেত্রেই খুব কম উপসর্গ থাকে, কিংবা কোনো উপসর্গই থাকে না, বিশেষতদের ছোটদের ক্ষেত্রে। যাদের মধ্যে উপসর্গ দেখা যায়, তাদের ক্ষেত্রে সংক্রমণ এবং উপসর্গের মধ্যে দুই থেকে ছয় সপ্তাহের ব্যবধান থাকে। যখন উপসর্গগুলো দেখা যায়, তখন সেগুলো সাধারণত আট সপ্তাহ স্থায়ী হয় এবং তার মধ্যে অন্তর্ভুক্ত থাকতে পারে: বমিভাব, বমি হওয়া, উদরাময়, হলুদ ত্বক, জ্বর এবং তলপেটে ব্যথা। প্রায় 10–15% মানুষের ক্ষেত্রে প্রাথমিক সংক্রমণের পরবর্তী ছয় মাস সময়কালে উপসর্গগুলো আবার ফিরে আসে। বিরল ক্ষেত্রে যকৃতের তীব্র বিকলতা ঘটতে পারে, তবে এটা সাধারণত প্রবীণ মানুষদের মধ্যে বেশি ঘটে।  এটা সাধারণত সংক্রামিত মল দ্বারা দূষিত খাবার বা পানি খাওয়া বা পান করার মাধ্যমে ছড়ায়। যথাযথভাবে রান্না করা হয় নি এমন শেলফিশ অপেক্ষাকৃত সাধারণ একটি উৎস। একজন সংক্রামিত ব্যক্তির সঙ্গে ঘনিষ্ঠ স্পর্শের মাধ্যমেও এটা ছড়াতে পারে। শিশুরা যখন সংক্রমণে আক্রান্ত হয় তখন প্রায়ই তাদের মধ্যে কোনো উপসর্গ না থাকলেও তাদের থেকে অন্যদের সংক্রমণ হতে পারে। একবার সংক্রমণ হওয়ার পরে একজন মানুষের মধ্যে তার অবশিষ্ট জীবনের জন্য রোগ প্রতিরোধের ক্ষমতা তৈরি হয়। রোগনির্ণয়ের জন্য রক্ত পরীক্ষার প্রয়োজন হয়, যেহেতু এর উপসর্গগুলো অন্যান্য অনেক রোগের উপসর্গগুলোর অনুরূপ। পাঁচটি পরিচিত হেপাটাইটিস ভাইরাসের মধ্যে এটি অন্যতম: এ, বি, সি, ডি, ও ই।  হেপাটাইটিস এ টিকা প্রতিরোধ করার জন্য কার্যকর। কিছু দেশে শিশুদের জন্য এবং আগে টিকা দেওয়া হয় নি এমন অধিকতর ঝুঁকিগ্রস্ত মানুষদের জন্য এটা নিয়মিতভাবে সুপারিশ করা হয়। এটা সারা জীবনের জন্য কার্যকর বলে মনে হয়। প্রতিরোধমূলক অন্যান্য  পদক্ষেপের মধ্যে অন্তর্ভুক্ত হল হাত ধোওয়া এবং খাবারকে যথাযথভাবে রান্না করা। কোনো সুনির্দিষ্ট চিকিৎসা নেই, প্রয়োজন অনুযায়ী বমিভাব বা উদরাময়ের জন্য বিশ্রাম ও ওষুধের পরামর্শ দেওয়া হয়। সংক্রমণগুলো সাধারণত সম্পূর্ণরূপে সেরে যায় এবং যকৃতের রোগ অব্যাহত থাকে না। যকৃতের চরম বিকলতা ঘটলে, যকৃত প্রতিস্থাপনের সাহায্যে তার চিকিৎসা করা হয়।  বিশ্বব্যাপী প্রতি বছর প্রায় 1.5 মিলিয়ন উপসর্গযুক্ত ঘটনা ঘটে, এবং সম্ভবত সব মিলিয়ে কয়েক কোটি সংক্রমণ হয়। এটা বিশ্বের সেই সব অঞ্চলে বেশি সাধারণ যেখানে নিকাশী ব্যবস্থা ভাল নয় এবং পর্যাপ্ত নিরাপদ পানি নেই। উন্নয়নশীল বিশ্বে প্রায় 90% শিশু 10 বছর বয়সের মধ্যে সংক্রমণের শিকার হয়, আর তাই প্রাপ্তবয়স্ক হওয়ার আগেই তাদের মধ্যে রোগ প্রতিরোধের ক্ষমতা তৈরি হয়। মাঝারি উন্নত দেশগুলোতে এটা প্রায়ই মহামারি রূপে ঘটে, যেখানে শিশুরা ছোট বয়সে এর সংস্পর্শে আসে না এবং টিকা দেওয়ার প্রথা বহুল-প্রচলিত নয়। 2010 সালে তীব্র হেপাটাইটিস এ-র কারণে 102,000 মানুষের মৃত্যু হয়েছিল। ভাইরাসঘটিত হেপাটাইটিস সম্পর্কে সচেতনতা গড়ে তোলার জন্য প্রতি বছর 28 জুলাই তারিখে বিশ্ব হেপাটাইটিস দিবস অনুষ্ঠিত হয়।  সূত্র  বিষয়শ্রেণী:টিকার মাধ্যমে প্রতিষেধযোগ্য রোগ বিষয়শ্রেণী:হেপাটাইটিস
সাঁতরাগাছি–হাবিবগঞ্জ হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা পশ্চিমবঙ্গের হাওড়ায় অবস্থিত সাঁতরাগাছি জংশন রেলওয়ে স্টেশন এবং মধ্যপ্রদেশের রাজধানী ভোপালে অবস্থিত হাবিবগঞ্জ বা রাণী কমলাপতি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২১৬৯ / ২২১৭০ ট্রেন নম্বরাঙ্কিত হয়ে পরিচালিত হচ্ছে। ট্রেনটি পশ্চিমবঙ্গ, ঝাড়খণ্ড, ওড়িশা, ছত্রিশগড় ও মধ্যপ্রদেশের মধ্যে চলাচল করে।   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।   পরিষেবা  ২২১৬৯ নং সাঁতরাগাছি–হাবিবগঞ্জ হামসফর এক্সপ্রেস ৫৫ কিমি প্রতি ঘন্টা বেগে হাবিবগঞ্জ থেকে যাত্রা শুরু করে ২৬ ঘন্টা ৫ মিনিটে ১৪৩৫ কিমি এবং ২২১৭০ নং ট্রেনটি সাঁতরাগাছি জংশন থেকে ৫৮ কিমি প্রতি ঘন্টা বেগে যাত্রা করে ২৪ ঘন্টা ৩৫ মিনিটে ঐ দূরত্ব অতিক্রম করে।   লোকো লিংক  এই ট্রেনটি ইটারসি ইলেকট্রিক লোকো শেড ডব্লিউএপি-৭ লোকোমোটিভ দ্বারা সাঁতরাগাছি থেকে হাবিবগঞ্জ পর্যন্ত যায়।   পথ ও যাত্রাবিরতি                               টীকা  তথ্যসূত্র  বিষয়শ্রেণী:২০১৮-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:মধ্যপ্রদেশের রেল পরিবহন বিষয়শ্রেণী:পশ্চিমবঙ্গের রেল পরিবহন
দিপকা () ভারতের ছত্তিসগড় রাজ্যের কোরবা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দিপকা শহরের জনসংখ্যা হল ২০,১৮২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে দিপকা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
মেন্টাডেন্ট হল ইউনিলিভার দ্বারা তৈরি দাঁতের পণ্যের একটি লাইনের একটি মার্কার নাম যা মার্কিন যুক্তরাষ্ট্র এবং কানাডা ব্যতীত দেশীয় এবং আন্তর্জাতিক বাজারের জন্য যেখানে কোম্পানিটি ২০০৩ সালে চার্চ অ্যান্ড ডোয়াইট কোম্পানির কাছে বিক্রি করেছিল  ২০১৬ সালে, চার্চ অ্যান্ড ডোয়াইট ঘোষণা করে যে এটি ২০১৭ সালে মেন্টাডেন্ট ব্র্যান্ডটি বন্ধ করবে যেহেতু এটি শুধুমাত্র মার্কিন এবং কানাডীয় বাজারে বিক্রির অধিকার রয়েছে, তাই এটি ইউনিলিভারকে প্রভাবিত করেনি যারা এখনও অন্যান্য বাজারে মেন্টাডেন্ট মার্কার পণ্য বাজারজাত করে।  ২০১৮ সালে ইউনিলিভার নিঃশব্দে যুক্তরাজ্যের বাজার থেকে মেন্টাডেন্ট এসআর মার্কাটি উঠিয়ে নিয়েছিল, শুধুমাত্র মেন্টাডেন্ট পি বিক্রির জন্য রেখেছিল।   ইতিহাস  ইউনিলিভার প্রথম ব্র্যান্ডটি ১৯৮২ সালের দিকে মেন্টাডেন্ট পি চালু করে, মেন্টাডেন্ট পরে ইউনিলিভার টুথপেস্টের মূল ব্র্যান্ড হয়ে ওঠে এবং গিবস এসআর, একটি মার্কা যেটি ১৯৫০-এর দশকে শুরু হয়েছিল, তার নামকরণ করা হয়েছিল মেন্টাডেন্ট এসআর।   তথ্যসূত্র   বিষয়শ্রেণী:ইউনিলিভার মার্কা বিষয়শ্রেণী:টুথপেস্টের মার্কা
জুড সুপান সেবামালালাইনায়কম (; জন্ম: ৩০ জুলাই ১৯৯৮; জুড সুপান নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব রিনাউন এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৮–১৯ মৌসুমে, শ্রীলঙ্কান ক্লাব রিনাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৮ সালে, সুপান শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।  প্রারম্ভিক জীবন জুড সুপান সেবামালালাইনায়কম ১৯৯৮ সালের ৩০শে জুলাই তারিখে শ্রীলঙ্কার থিক্কমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ২৯শে আগস্ট তারিখে, মাত্র ২০ বছর ও ৩০ দিন বয়সে, ডান পায়ে ফুটবল খেলায় পারদর্শী সুপান বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি শ্রীলঙ্কা ১–০ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে সুপান মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল শ্রীলঙ্কা  ২০১৮  ১  ০ ২০১৯  ৯  ০ ২০২০  ২  ০ ২০২১  ২  ০ সর্বমোট  ১৪  ০  তথ্যসূত্র  বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার আন্তর্জাতিক ফুটবলার বিষয়শ্রেণী:শ্রীলঙ্কান ফুটবলার বিষয়শ্রেণী:শ্রীলঙ্কা ফুটবল প্রিমিয়ার লিগের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
লিন্দা চেররুতি (; জন্ম: ৭ অক্টোবর ১৯৯৩) হলেন একজন ইতালীয় সমলয় সাঁতারু, যিনি ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  চেররুতি ইতালির হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন লিন্দা চেররুতি ১৯৯৩ সালের ৭ই অক্টোবর তারিখে ইতালির সাভোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন চেররুতি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি লুক্রেৎসিয়া রুজ্জেইরোর সাথে ইতালির দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; প্রতিযোগিতাটিতে তাদের নাম থাকলেও তারা অংশগ্রহণ করেননি।  এছাড়াও তিনি মার্তা ইয়াকোয়াচ্চি, সোফিয়া মাত্রোইয়ান্নি, এনরিকা পিক্কোলি, লুক্রেৎসিয়া রুজ্জেইরো, ইসোত্তা স্পোর্তেল্লি, জুলিয়া ভেরনিচে এবং ফ্রাঞ্চেস্কা জুনিনোর সাথে ইতালির দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৭৭.৮৩০৪, ফ্রি রুটিনে ৩২৬.১৫০০ এবং অ্যাক্রোব্যাটিক রুটিনে ২৪১.৯৮৬৬ পয়েন্ট অর্জন করেছিলেন, যার ফলে সর্বমোট ৮৪৫.৯৬৭ পয়েন্ট নিয়ে তারা ৮ম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় নারী সাঁতারু বিষয়শ্রেণী:ইতালীয় সমলয় সাঁতারু বিষয়শ্রেণী:ইতালির অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১৩ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৩ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১১ বিশ্ব সাঁতার প্রতিযোগিতার সমলয় সাঁতারু
শাহীন-সুমন (রুহুল কুদ্দুস খান শাহীন; জন্ম ২৩ আগস্ট ১৯৬৪, এবং ওয়াজেদ আলী সুমন) হলেন বাংলাদেশী চলচ্চিত্র পরিচালক যুগল। ২০০২ সালে গডফাদার চলচ্চিত্র পরিচালনার মাধ্যমে চলচ্চিত্র শিল্পে তাদের অভিষেক ঘটে। কাকন ফিল্মস প্রযোজিত এ চলচ্চিত্রটি ওই বছরের হিট চলচ্চিত্রের তালিকায় ছিল। তারপর তারা নির্মাণ করেন বাধা, রাস্তার ছেলে, মন যেখানে হৃদয় সেখানে, খোদার পরে মা, তুমি আমার প্রেম, সমাধি, সন্তান আমার অহংকার, অন্যরকম ভালবাসা,  লাভ ম্যারেজসহ বেশ কিছু জনপ্রিয় চলচ্চিত্র। দেড় যুগেরও বেশি কর্মময় জীবনে শাহীন-সুমন পরিচালক যুগল ৫০টিরও অধিক চলচ্চিত্র পরিচালনা করেছেন।   কর্মজীবন  তারা দুজন চলচ্চিত্র পরিচালক আবিদ হাসান বাদলের সহকারী হিসেবে চলচ্চিত্রে যাত্রা শুরু করেন। পরবর্তীকালে ২০০২ সালে তারা শাহীন-সুমন নামে একত্রে তাদের প্রথম চলচ্চিত্র গডফাদার পরিচালনা করেন শাহীন–সুমন।  দীর্ঘ কর্মময় জীবনে শাহীন–সুমন ৫০টিরও অধিক চলচ্চিত্র পরিচালনা করেছেন।  ২০১২ সালের আগষ্টে ঈদুল ফিতরে মুক্তি পায় তার পরিচালিত খোদার পরে মা মুক্তি পায়। যেখানে প্রধান চরিত্রে অভিনয় করেন শাকিব খান ও সাহারা। চলচ্চিত্রটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল চলচ্চিত্র হিসেবে মর্যাদা লাভ করে। এটি ৩৭তম জাতীয় চলচ্চিত্র পুরস্কারে শাকিব খানের শ্রেষ্ঠ অভিনেতা সহ তিনটি বিভাগে পুরস্কার অর্জন করে। দীর্ঘ সময় যৌথভাবে পরিচালনা করার পর ২০১৪ সালে সুমন আলাদা হয়ে ওয়াজেদ আলী সুমন নামে এককভাবে হিটম্যান চলচ্চিত্র পরিচালনা করেন। একক পরিচালক হিসেবে শাহীনের পরিচালিত প্রথম চলচ্চিত্র ২০১৬ সালের মিয়া বিবি রাজি। এই চলচ্চিত্রের কাহিনী, চিত্রনাট্য ও সংলাপও তিনি লিখেছেন।  শাহীন ২০১৯ সালের ২৫ জানুয়ারি অনুষ্ঠিত বাংলাদেশ চলচ্চিত্র পরিচালক সমিতির কার্যনির্বাহী পরিষদের নির্বাচনে উপ-মহাসচিব পদে বিজয়ী হয়ে ২০১৯-২০ বছরের দায়িত্ব পালন করেছেন।  তিনি শাপলা মিডিয়া প্রযোজিত শাকিব খান অভিনীত বিদ্রোহী চলচ্চিত্র পরিচালনা করেছেন। এছাড়াও এটি শাহীন সুমনের পরিচালনায় শাকিব খানের একুশতম চলচ্চিত্র।   চলচ্চিত্রের তালিকা   বছর চলচ্চিত্রের শিরোনাম পরিচালক চিত্রনাট্যকার কাহিনিকার সংলাপ টীকা ২০০২ গডফাদার   ২০০৫ নিখোঁজ সংবাদ   দুই নাম্বার   চশমখোর   বাধা    ঠ্যাকবাজ   ধান্ধা   ২০০৬ হটলাইন   নেতা   খায়েশ   নগদ   ২০০৭ জমজ   ধোকা   এক বুক জ্বালা   ২০০৮ সন্তান আমার অহংকার   তুমি আমার প্রেম   সমাধি   ২০০৯ জন্ম তোমার জন্য   বিয়ে বাড়ী   মন যেখানে হৃদয় সেখানে   রাস্তার ছেলে   মনে বড় কষ্ট   ২০১০ ৫ টাকার প্রেম   জমিদার   জনম জনমের প্রেম   ২০১১ টাইগার নাম্বার ওয়ান   অংক   কে আপন কে পর   ২০১২ সন্তানের মত সন্তান   খোদার পরে মা   ভালোবাসার রঙ   ২০১৩ অন্যরকম ভালবাসা   জটিল প্রেম   ২০১৪ সেদিন বৃষ্টি ছিল   জিরো থেকে টপ হিরো   ২০১৫ লাভ ম্যারেজ   ২০১৬ মিয়া বিবি রাজি    ২০১৮ মাতাল   ২০২১ পাগলের মত ভালোবাসি  শাহীনের একক কাজ২০২২ মাফিয়া: পার্ট ১     বিদ্রোহী    কুস্তিগির   আসন্ন, শাহীনের একক কাজ   তথ্যসূত্র    বহিঃসংযোগ           বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলা ভাষার চলচ্চিত্র পরিচালক বিষয়শ্রেণী:ঢাকা জেলার ব্যক্তি
তাশি এয়ার প্রাইভেট লিমিটেড বা ভুটান এয়ারলাইনস ভুটানের প্রথম বেসরকারি বিমান পরিবহন সংস্থা। ২০১৩ সালের অক্টোবর মাসের ১৩ তারিখে প্রথম আন্তর্জাতিক ফ্লাইটে ভারত থেকে থাইল্যান্ড যাত্রার মাধ্যমে সেবা দান শুরু করেন ভুটান এয়ারলাইন্স। ২০১২ সালের জুন পর্যন্ত বিমানের দায়িত্ব পালন করেন জাকার এবং ট্র্যাশিগাং শহর ভুটান থেকে, বিলম্বিত যাত্রা বৃদ্ধির কারণে আর্থিক ক্ষতির পূরণের জন্য ভুটান সরকারের সঙ্গে একটি চুক্তির মাধ্যমে ভুটান এয়ারলাইনে একটি পূর্ণ সময়সূচী শুরু হয়েছে।উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)    ইতিহাস  ভুটান এয়ারলাইন্স তাশি বিমান হিসেবে পরিচিত ২০১১ সালের ৪ ডিসেম্বর এই এয়ারলাইন্স চালু হয়। ভুটান এয়ারলাইন্স তাশি গ্রুপের একটি সহযোগী প্রতিষ্ঠা। বাথ্যালাঠ্যাং থেকে ওয়ানফুলা ফ্লাইটের মাধ্যমে ২০১১ সালের ১৮ ডিসেম্বর ভুটান এয়ারলাইন শুরু করেন। মাত্র ছয় মাস পরে ভুটানের সরকার ভুটান এয়ারলাইন্সের অনুমতি স্থগিত করে তখন ভুটান এয়ারলাইন্স অভ্যন্তরীণএয়ার ফ্লাইট পরিচালনা করে। ২০১৩ সালের অক্টোবর মাসের ১৩ তারিখে প্রথম আন্তর্জাতিক ফ্লাইটে ভারত থেকে থাইল্যান্ড যাত্রার মাধ্যমে পুনরায় সেবা দান শুরু করে ভুটান এয়ারলাইন্স। ভুটান এয়ারলাইন্সের প্রধান প্রয়োজনীয়তা ছিল কলকাতা থেকে পারো এবং পারো থেকে কলকাতায় এক যাত্রায় গমন করতে পারে যেহেতু এই রাস্তার ভেতরে আর কোন অবকাঠামোগত কোন সুযোগ সুবিধা ছিল না, ছিল না নতুন করে তেল নেয়ার ব্যবস্থা। তাই দ্বিতীয় বার পুনরায় অনুমতি পাওয়ার পার পারো থেকে ভারত ফ্লাইট শুরু করে।   কার্যালয়  ভুটান এয়ারলাইন্সের প্রধান কার্যালয় তাশি মলের বিপরীত তাজ তাশি হোটেল থিম্ফু শহরে অবস্থিত। এটি এছাড়াও আছে রয়েছে পারো বরাবর অফিস, এয়ারপোর্ট অফিস। প্রধান কার্যালয় ভুটান, কলকাতা, ভারত ও ব্যাংকক, থাইল্যান্ড এয়ারলাইনসে অবস্থিত। এই অফিস গুলোর প্রতিনিধিত্ব করে ঈশ্বর অভিজ্ঞতা কম্পানি লিমিটেড (জিএসএ) (জেনারেল সেলস এজেন্ট থাইল্যান্ড)। অন্যান্য অফিসগুলো কাঠমান্ডু, নেপাল ও মালয়েশিয়ায়অবস্থিত।   গন্তব্যস্থল  থাম্ব|300x300পিক্সেল|ভুটান এয়ারলাইন্সের এয়ারবাস এ৩১৯ (এ৫-বিএসি) সুবর্ণভূমি বিমানবন্দর মধ্যে ব্যংককে অবতরণ এর সময়। দেশসিটিবিমানবন্দরনোটপার্টি মহিলাদেরভুটানপারোপারো এয়ারপোর্টজাকারবাথপালাথং বিমানবন্দরট্র্যাশিগাংইয়ংফুল্লা বিমানবন্দরভারতনতুন দিল্লিইন্দিরা গান্ধী আন্তর্জাতিক বিমানবন্দরকলকাতানেতাজি সুভাষচন্দ্র বসু আন্তর্জাতিক বিমানবন্দরনেপালকাঠমান্ডুত্রিভুবন আন্তর্জাতিক বিমানবন্দরথাইল্যান্ডব্যাংককসুবর্ণভূমি বিমানবন্দর ভুটান এয়ারলাইন্স বর্তমানে ভারতের সাথে সবচেয়ে বেশি কাজ করে যাচ্ছে। শুরু থেকে দুর্গাপুর কাজী নজরুল ইসলাম বিমানবন্দরে অবতীর্ণ করলেও ২০১৬ সালে জানুয়ারি মাসে ভারতের প্রধানমন্ত্রী নরেন্দ্র মোদী চুক্তি স্বাক্ষরিত করায় বর্তমানে তাশি এয়ার এবং বিএপিএল দুর্গাপুরের সাথে ফ্লাইট হচ্ছে। এছাড়াও রয়েছে ঢাকা, সিঙ্গাপুর, দুবাই এবং হংকংয়ের সাথে নিয়মিত ফ্লাইট হচ্ছে।   বহর  থাম্ব|ভুটান এয়ারলাইন্সের এয়ারবাস এ৩১৯-১০০ ভুটান এয়ারলাইনস বহর নিম্নলিখিত বিমান নিয়ে গঠিত (২০১৬ সালের আগস্ট মাসের হিসাব অনুসারে):|সংগ্রহের-তারিখ= এর |ইউআরএল= প্রয়োজন (সাহায্য)+ভুটান এয়ারলাইনস বহরবিমানএ বহরযাত্রীনোটএয়ারবাস এ৩১৯-১০০ ৩১২২/১২৫   আরও দেখুন  ড্রুক এয়ারলাইন্স  বাথপালাথং বিমানবন্দর  ভুটানের পরিবহন ব্যবস্থা   তথ্যসূত্র   বহিঃসংযোগ   ভুটান বিমানবন্দরের ওয়েবসাইট  বিষয়শ্রেণী:ভুটানের বিমান পরিবহন সংস্থা বিষয়শ্রেণী:২০১১-এ ভুটানে প্রতিষ্ঠিত
চিদরু  (), পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ। এটি মিয়ানওয়ালী হসিলের অংশ এবং 32°32'36N 71°46'25E দ্রাঘিমাংশে অবস্থান করছে।Location of Chhidru - Falling Rain Genomics  সাধারণ বিষয়াবলী সংস্কৃত ভাষায় "ছিদ্রু" মানে সাদা পাথর। এটি সেই স্থান যেখানে খেকে ভারতীয় সময়কালের ভূতত্ত্ববিদ্যার সূচনা হয়েছিল। পর্বতটি প্রায় ৬ হাজার বছর পূর্ব থেকে তুষারে আবৃত রয়েছে। প্রাচীন গ্রিক পত্রিকাগুলির তুষারপাত সম্পর্কে ভাষ্য হচ্ছে, শীতল পরিবেশ থাকার কারণে আশেপাশের পাহাড়ি এলাকায় অনেকেই বসবাস করতে পছন্দ করে। "মরমিডেস" বর্তমান সময়ের একটি বিখ্যাত গ্রাম, যেটি পূর্বে গ্রিকদের একটি অন্যতম দুর্গ ছিল।  তথ্যসূত্র  বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান
লাইফহাউস একটি মার্কিন গানের ব্যান্ড। এক যুগেরও বেশি সময় ধরে ব্যান্ডটি বিভিন্ন গান গেয়ে জনপ্রিয়তা ধরে রেখেছে।লাইফহাউস,দৈনিক প্রথম আলো। ঢাকা থেকে প্রকাশের তারিখ: ০৬-০৬-২০১৩ খ্রিস্টাব্দ।   ইতিহাস  ১৯৯৬ সালে যুক্তরাষ্ট্রের লস অ্যাঞ্জেলেসে জেসন ওয়েড, তার প্রতিবেশী বেইজিস্ট সার্জিও অ্যান্ড্রেভ ও জন ডিফ পামার মিলে ব্লিস নামের একটা গানের দল গঠন করেন। এই ব্লিস পরবর্তী সময়ে লাইফহাউসে রূপান্তরিত হয়। ব্লিসে থাকাকালে তারা স্থানীয় অনেক স্কুল-কলেজে গান পরিবেশন করেন। পরবর্তী সময়ে কলিন হেইডেন ও অ্যারন লর্ড তাদের সঙ্গে যুক্ত হন।  অতি দ্রুত রন এনিয়েলো নামের এক প্রযোজকের কানে ব্লিস ব্যান্ডের নাম যায়। তিনি তাদের জুড কোলের সঙ্গে পরিচয় করিয়ে দেন যিনি আবার ব্যান্ডটিকে পরিচয় করান ড্রিমওয়ার্কস রেকর্ডসের সঙ্গে। তাদের অর্থায়নে ১৯৯৮ সালে ব্লিসের প্রথম ডেমো গান করা হয়। এর মধ্যে কিছু রেকর্ড মিলিয়ে পরবর্তী সময়ে ডিফস লাকি ডে ইপি বের করা হয়। পরে ব্লিসের কনসার্টেই মূলত ইপি বিক্রি হয়ে যায়।   লাইফহাউস  ২০০৩ সালে ব্লিস তাদের নাম পরিবর্তন করে ‘লাইফহাউস’ রাখে। লাইফহাউস নামটি বেছে নেওয়ার কারণ হিসেবে ব্যান্ডের সদস্যরা বলেন, তারা একসঙ্গে গান বা ব্যক্তিগতভাবে গান করেন নিজেদের জীবন অথবা অন্য কারও জীবন নিয়ে কথা বলতে। এ কারণেই জীবনের গান নিয়ে তারা নিজেদের লাইফহাউস বলে ঘোষণা করেন। লাইফহাউস ২০০১ সালে অত্যন্ত জনপ্রিয় গান ‘হ্যাঙ্গিং বাই অ্যা মোমেন্ট’ বের করে, যা সে সময় বিলবোর্ডের শীর্ষ ১০০ গানের মধ্যে দ্বিতীয় স্থান দখল করে। এখন পর্যন্ত তাদের অ্যালবাম পাঁচ মিলিয়নের বেশি বিক্রি হয়।   বর্তমান সদস্যরা   জেসন ওয়েড—লিড ভোকাল, রিদম গিটার (১৯৯৯ থেকে বর্তমান)  রিক উলস্তেনহুম—ড্রামস পারকাশন (২০০০ থেকে বর্তমান)  ব্রাইস সোডারবার্গ—বেইজ গিটার (২০০৪ থেকে বর্তমান)  বেন ক্যারি—লিড গিটার (২০০৯ থেকে বর্তমান)   অ্যালবাম   ডিফস লাকি ডে (ব্লিস নামে)-১৯৯৯  নো নেম কেস-২০০০  স্টানলি ক্লাইম্বফল-২০০২  লাইফহাউস-২০০৫  হু উই আর-২০০৭  স্মোক অ্যান্ড মিরর-২০১০  আলমেরিয়া-২০১২   তথ্যসূত্র    বহিঃসংযোগ        বিষয়শ্রেণী:মিউজিকাল কোরটেটস বিষয়শ্রেণী:লস অ্যাঞ্জেলেসের সঙ্গীত দল বিষয়শ্রেণী:আমেরিকান পোস্ট-গ্রানজ মিউজিকাল গ্রুপ বিষয়শ্রেণী:১৯৯৯-তে প্রতিষ্ঠিত মিউজিকাল গ্রুপ বিষয়শ্রেণী:ড্রিমওয়ার্কস রেকর্ডসের শিল্পী বিষয়শ্রেণী:সাঙ্গীতিক কুয়োটেট বিষয়শ্রেণী:মার্কিন সঙ্গীত ত্রয়ী বিষয়শ্রেণী:গেফেন রেকর্ডসের শিল্পী বিষয়শ্রেণী:ইন্টারস্কোপ রেকর্ডসের শিল্পী
থাম্ব| হস্তচালিত হেজ ট্রিমার একটি হেজ ট্রিমার, ঝোপ ট্রিমার, বা বুশ ট্রিমার As with the term scissors, the plural terms "hedge trimmers" + c. are often used for individual trimming tools. হল একটি বাগান করার সরঞ্জাম বা মেশিন যা হেজেস বা নির্জন ঝোপ ছাঁটাই (কাটা, ছাঁটাই) করার জন্য ব্যবহৃত হয়। হেজ ট্রিমারের বিভিন্ন নকশার পাশাপাশি হস্তচালিত এবং শক্তি চালিত সংস্করণ বিদ্যমান। হেজ ট্রিমারগুলি ছোট হাতে ধরার ডিভাইস থেকে ট্র্যাক্টরগুলিতে লাগানো বড় ট্রিমারগুলির মধ্যে পরিবর্তিত হয়।   প্রকারভেদ    তথ্যসূত্র    বহিঃসংযোগ      বিষয়শ্রেণী:বাগান করার সরঞ্জাম